**PRETENDENTU ATLASES KONKURSA NOLIKUMS**

**uz Nīkrāces pamatskolas un Skrundas mūzikas skolas direktora amatu**

*Izdots saskaņā ar likuma „Par pašvaldībām” 21. panta*

*pirmās daļas 9. punktu, un Ministru kabineta*

*2014. gada 19. augusta noteikumu Nr.496*

*“Kārtība un vērtēšanas nosacījumi valsts un pašvaldību izglītības*

*iestāžu (izņemot augstskolas un koledžas) vadītāju un pašvaldības*

*izglītības pārvalžu vadītāju amatu pretendentu atlasei” 4. punktu*

**I. Vispārīgie jautājumi**

1. Nolikums nosaka kārtību, kādā Kuldīgas novada pašvaldībā tiek organizēts konkurss uz vakanto Nīkrāces pamatskolas un Skrundas mūzikas skolas direktora amatu (turpmāk – konkurss).

2. Konkursa mērķis ir nodrošināt izglītības iestādes darbības kvalitāti un efektivitāti, izvēloties atbilstošāko kandidātu izglītības iestādes direktora amatam.

3. Konkursa uzdevums ir izvērtēt konkursa dalībnieku profesionālo kompetenci un atbilstību izglītības iestādes direktora amatam.

**II. Konkursa noteikumi**

4. Konkursu organizē Kuldīgas novada pašvaldība.

5. Konkursa nolikumu apstiprina un konkursa komisiju izveido ar Kuldīgas novada Domes sēdes lēmumu.

6. Komisija darbojas saskaņā ar šo nolikumu.

7. Sludinājumu par konkursu publicē pašvaldības mājaslapā *www.kuldiga.lv*. Sludinājumā norāda prasības pretendentiem uz vakanto izglītības iestādes direktora amatu, iesniedzamos dokumentus, kā arī pieteikšanās termiņu, vietu un kontakttālruni.

8. Izglītības iestāžu direktora amata pretendentu atlases procesā vērtē pretendenta atbilstību šādām prasībām:

8.1.Izglītības likumā un Bērnu tiesību aizsardzības likumā noteiktajiem ierobežojumiem strādāt par pedagogu;

8.2. Izglītības likumā un Ministru kabineta noteikumos par pedagogiem nepieciešamo izglītību un profesionālo kvalifikāciju un profesionālās pilnveides kārtību noteiktajām prasībām;

8.3. valsts valodas prasme atbilstoši Valsts valodas likuma prasībām un vismaz vienas Eiropas Savienības oficiālās valodas prasmei profesionālajai darbībai nepieciešamajā apjomā;

8.5. Par priekšrocību tiks uzskatīta vismaz trīs gadu pedagoģiskā darba pieredze izglītības vadībā.

9. Par 8.5. punktā minēto izglītības vadības darbu tiek uzskatīts:

9.1. darbs izglītības iestādes vadītāja vai vadītāja vietnieka amatā;

9.2. cits darbs, ja tas saistīts ar izglītības darba un izglītības iestāžu darbinieku organizēšanu, vadīšanu un kontroli (metodisko jomu vadītāji).

10. Iesniedzamie dokumenti:

10.1. pieteikums;

10.2. motivācijas vēstule;

10.3. īss dzīves un darba gaitu pārstāsts (CV);

10.4. izglītību un kvalifikāciju apliecinošu dokumentu kopijas;

10.5. rekomendācijas un ieteikuma vēstules (vēlamas);

11. Pieteikšanās termiņš no **2022 gada 27.maija līdz 16. jūnijam ieskaitot** ( 22 kalendāra dienas).

12. Ja pretendents norādītajā termiņā neiesniedz visus nepieciešamos dokumentus vai pretendenta izglītība un pieredze neatbilst noteiktajām prasībām, attiecīgais pieteikums netiek izskatīts.

13. Ja noteiktajā termiņā dokumentus nav iesniedzis neviens pretendents, tiek izsludināts jauns konkurss tādā pašā kārtībā.

14. Pretendentu pieteikumus un pievienotos dokumentus pieņem un reģistrē Kuldīgas novada pašvaldības noteiktajā kārtībā.

**III. Konkursa komisijas darba organizācija**

15. Konkursa komisijas sēdes ir slēgtas.

16. Konkursa komisijas sēdes vada komisijas priekšsēdētājs un tās tiek protokolētas.

17. Komisijas priekšsēdētājs komisijas sēdēs ir tiesīgs uzaicināt citus izglītības jomas speciālistus.

18. Konkursa komisijas sēdes protokoli un citi lietvedībā esošie dokumenti tiek glabāti atbilstoši noteiktajai lietu nomenklatūrai.

**IV. Konkursa organizācija un norise**

19. Konkursa komisija izskata un vērtē pieteikumus, kuri saņemti izsludinātā konkursa noteiktajā termiņā.

20. Konkursa komisija veic vērtēšanu divās kārtās:

20.1.pirmajā kārtā komisija iesniegšanas secībā izskata saņemtos pieteikumus, atlasa tos, kuri atbilst visām nolikuma 8. un 10. punktā noteiktajām prasībām un apstiprina pretendentu sarakstu dalībai konkursa otrajā kārtā;

20.2.otrajā kārtā pretendenti pēc saskaņota grafika ierodas uz interviju ar konkursa komisiju, uzrāda atlases dokumentu oriģinālus, īsi raksturo savu līdzšinējo darbību un nākotnes plānus, prezentē izglītības iestādes attīstības vīziju, atbild uz konkursa komisijas locekļu jautājumiem. kur ietverti jautājumi par vispārējo kompetenču novērtēšanu atbilstoši novērtēšanas metodikai (pielikumā).

23. Interviju un tikšanās laikā komisijas locekļiem ir tiesības uzdot jautājumus pretendentiem, kas saistīti ar nolikumā noteikto nosacījumu izvērtēšanu (izglītību, kvalifikāciju, tālākizglītību, darba pieredzi, normatīvo aktu pārzināšanu u.c.) un ļauj novērtēt pretendentu atbilstību izglītības iestādes vadītāja amatam.

24. Ja otrajā kārtā vairāki pretendenti ieguvuši vienādu vērtējumu, komisijas priekšsēdētājs organizē papildus atlases kārtu.

25. Pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko pretendentu un sagatavo pamatotu ierosinājumu Kuldīgas novada Domei par pretendenta apstiprināšanu amatā.

26. Piecu darba dienu laikā pēc konkursa noslēguma komisijas priekšsēdētājs rakstiski paziņo pretendentiem konkursa rezultātu.

27. Konkursa komisija ir tiesīga pieņemt lēmumu par konkursa izbeigšanu bez uzvarētāja, ja nevienu no pretendentiem neatzīst par atbilstošāko vakantajam izglītības iestādes vadītāja amatam. Pašvaldība atkārtotu konkursu izsludina normatīvajos aktos noteiktajā kārtībā.

28. Kuldīgas novada dome pieņem lēmumu par izvirzītā pretendenta pieņemšanu darbā pēc saskaņošanas ar Izglītības un zinātnes ministriju.

**V. Noslēguma jautājums**

29. Iesniegtie dokumenti pretendentam atpakaļ netiek izsniegti.

Kuldīgas novada Domes priekšsēdētāja I. Bērziņa

Pielikums Nr.1

**IZGLĪTĪBAS IESTĀŽU VADĪTĀJU AMATU PRETENDENTU**

**KOMPETENČU NOVĒRTĒŠANAS METODIKA**

1. **Vispārējs kompetenču raksturojums**

|  |  |  |
| --- | --- | --- |
| Nr.p.k. | Kompetence | Kompetences apraksts |
| 1 | Izglītība un attīstība | Iegūtais izglītības līmenis un vēlme sistemātiski papildināt savas zināšanas |
| 2 | Pieredze | Pretendenta darba pieredze un ilgums attiecīgajā izglītības jomā un atbilstošā amatā |
| 3. | Valodas un publiskās runas prasme | Spēja uztvert, saprast un veiksmīgi prast pielietot mutvārdu un rakstveida valodu saskarsmē |
| 4. | Vadīšanas prasme un līderība | Spēja vadīt darbiniekus un ietekmēt viņu rīcību. Spēja iegūt autoritāti un uzticību, lai motivētu citus kolēģus mērķu sasniegšanai |
| 5. | Profesionālās zināšanas | Individuālo zināšanu apjoms attiecīgajā izglītības jomā izglītības iestādes organizācijā un vadības darbā |
| 6. | Profesionālā motivācija | Ieinteresētība savas profesionālās darbības saturā, vēlme izpildīt to augstā līmenī, saņemot par to gandarījumu |
| 7. | Komunikācijas prasmes | Spēja uzklausīt un nodot informāciju saprotamā veidā argumentējot un risinot konfliktsituācijas saskarsmes procesā. Spēja mērķtiecīgi ietekmēt citu cilvēku viedokli un uzvedību pozitīvi noskaņojot tos pret sevi saskarsmes procesā |
| 8. | Prasme un pieredze piesaistīt līdzekļus projektos | Ir pozitīva pieredze līdzekļu piesaistē projektos |

**2.Kompetenču vērtējumu līmeņu apraksts**

Katra kompetence tiek vērtēta 3 punktu sistēmā, kur 1 punkts ir viszemākais vērtējums, 3 punkti - visaugstākais vērtējums, bet 2 punkti tiek noteikti kā optimāls kompetences vērtējums:

|  |  |  |
| --- | --- | --- |
| Punkti | Novērtējuma nosaukums | Apraksts |
| 3 | Augsts | Novērtējums atbilst īpaši labvēlīgai saderībai ar profesionālo kompetenci, prasmes un iemaņas atbilst augstākā līmeņa amata prasībām |
| 2 | Pietiekams | Novērtējums liecina par prasībām atbilstošām prasmēm un iemaņām, kompetenci var attīstīt patstāvīgi |
| 1 | Nepietiekams | Novērtējums nozīmē, ka nepiemīt atbilstošas prasmes un iemaņas, kompetence ir jāattīsta |